pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อุปนายกสมาคม กรรมการบริหารสมาคม ตรวจเยี่ยม “ร้านค้าชุมชน สมาคมแม่บ้านมหาดไทย” ในงาน "เพื่อนพึ่ง (ภาฯ) 2564 พึ่งพา เพื่อก้าวต่อ" ON GROUND
วันจันทร์ที่ 6 ธันวาคม 2564
อุปนายกสมาคม กรรมการบริหารสมาคม ตรวจเยี่ยม “ร้านค้าชุมชน สมาคมแม่บ้านมหาดไทย”  ในงาน "เพื่อนพึ่ง (ภาฯ) 2564 พึ่งพา เพื่อก้าวต่อ" ON GROUND
อุปนายกสมาคม กรรมการบริหารสมาคม ตรวจเยี่ยม “ร้านค้าชุมชน สมาคมแม่บ้านมหาดไทย”  ในงาน "เพื่อนพึ่ง (ภาฯ) 2564 พึ่งพา เพื่อก้าวต่อ" ON GROUND
วันที่ 6 ธันวาคม 2564 นายธนาคม จงจิระ อธิบดีกรมการปกครอง พร้อมด้วยนางอุษณี จงจิระ อุปนายกสมาคม (กรมการปกครอง) นายสมคิด จันทมฤก อธิบดีกรมการพัฒนาชุมชน พร้อมด้วย ผศ.ดร. ศศิธร จันทมฤก อุปนายกสมาคม (กรมการพัฒนาชุมชน) นางณัสรี จันทร์สมวงศ์ อุปนายกสมาคม (กรมที่ดิน) นายสมบูรณ์ สุนันทพงศ์ศักดิ์ ผู้ว่าการการประปาส่วนภูมิภาค พร้อมด้วย นางสุภา สุนันทพงศ์ศักดิ์ กรรมการบริหารสมาคม ตรวจเยี่ยมให้กําลังใจเจ้าหน้าที่ผู้ปฏิบัติงาน ณ "ร้านค้าชุมชน สมาคมแม่บ้านมหาดไทย" ระหว่างวันที่ 3 – 7 ธันวาคม 2564 ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ซึ่งในวันพรุ่งนี้ 7 ธันวาคม 2564 จะเป็นวันสุดท้ายของการจัดงานแล้ว จึงขอเชิญชวนมาเลือกซื้อสินค้าราคาถูกได้ตั้งแต่เวลา ตั้งแต่เวลา 09.00 – 19.00 น.
กระทรวงมหาดไทย ร่วมกับสมาคมแม่บ้านมหาดไทย เป็นส่วนหนึ่งในการร่วม "บําบัดทุกข์ บํารุงสุข" ช่วยเหลือและบรรเทาความเดือดร้อนของพี่น้องประชาชน ด้วยการออกร้านแม่บ้านมหาดไทย จําหน่ายสินค้าบริโภค “ครึ่งราคา” ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND ระหว่างวันที่ 3 – 7 ธันวาคม 2564 ตั้งแต่เวลา 09.00 – 19.00 น. ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร ขนคาราวานสินค้าข้าวสาร-อาหารแห้ง ในครัวเรือน ลดราคา 50% ทุกรายการสินค้า
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สําหรับสินค้า บริโภค ที่นํามาจําหน่ายในร้านแม่บ้านมหาดไทย ภายในงาน “เพื่อนพึ่ง (ภาฯ) 2564 พึ่งพา เพื่อก้าวต่อ” ON GROUND มีสินค้าที่น่าสนใจหลายรายการ อาทิ
1) ข้าวหอมมะลิ ถุง 5 กิโลกรัม ราคาเต็ม 220.- บาท จําหน่ายเพียง 110.- บาท
2) น้ําปลาพรพิมล ขวดใหญ่ ราคาเต็ม ขวดละ 40.- บาท จําหน่ายเพียง 20.- บาท
3) น้ําปลาไส้ตัน ขวดใหญ่ ราคาเต็ม ขวดละ 18.- บาท จําหน่ายเพียง 9.- บาท
4) ไข่ไก่ คละขนาด ราคาเต็ม แผงละ 80.- บาท จําหน่ายเพียง 40.- บาท
5) น้ําตาลทราย ถุง 1 กิโลกรัม ราคาเต็ม ถุงละ 25.- บาท จําหน่ายเพียง 11 บาท
6) กะปิแท้ ครึ่งกิโลกรัม ราคาเต็ม 80.- บาท จําหน่ายเพียง 40.- บาท
7) เครื่องดื่มวิตามิน BK ราคาเต็ม 15.- บาท จําหน่ายเพียง 5.- บาท
8) ไชโป๊หวาน 200 กรัม ราคาเต็ม 35.- บาท จําหน่ายเพียง 17.- บาท
“อย่าลืม “พกถุงผ้า” มาจับจ่ายใช้สอย และเที่ยวชมงาน เพื่อร่วมกันเป็นส่วนหนึ่งในการลดขยะพลาสติก สร้างสิ่งแวดล้อมที่ดีให้กับประเทศไทยและโลกของเรา”
"เงินทุกบาททุกสตางค์ทั้งหมด เพื่อต่อยอดกิจกรรมด้านการสาธารณะกุศลสมทบทุนมูลนิธิเพื่อนพึ่ง (ภาฯ)ยามยาก สภากาชาดไทย ในการช่วยเหลือผู้ยากไร้ ผู้ประสบภัยพิบัติ และพี่น้องประชาชนผู้ตกทุกข์ได้ยากตามวัตถุประสงค์ของมูลนิธิฯ ต่อไป" ดร.วันดี กล่าวเน้นย้ํา
“ความสุขที่แบ่งปัน แบ่งปันเพื่อก้าวต่อ อย่างไม่มีที่สิ้นสุด”
รัฐบาลไทย-ข่าวทำเนียบรัฐบาล-ก.แรงงาน แจงสิทธิของลูกจ้างรับเหมาค่าแรงต้องได้รับสิทธิประโยชน์และสวัสดิการที่เป็นธรรมโดยไม่เลือกปฏิบัติ
วันอังคารที่ 12 ตุลาคม 2564
ก.แรงงาน แจงสิทธิของลูกจ้างรับเหมาค่าแรงต้องได้รับสิทธิประโยชน์และสวัสดิการที่เป็นธรรมโดยไม่เลือกปฏิบัติ
กระทรวงแรงงาน ย้ําข้อกฎหมาย แนวปฏิบัติ ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติมให้ผู้ประกอบกิจการดําเนินการให้ลูกจ้างรับเหมาค่าแรงที่ทํางานลักษณะเดียวกันกับลูกจ้างตามสัญญาจ้างโดยตรง ได้รับสิทธิประโยชน์และสวัสดิการที่เป็นธรรมโดยไม่เล
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า การคุ้มครองดูแลสิทธิประโยชน์และสวัสดิการของลูกจ้างรับเหมาค่าแรง เป็นเรื่องที่ พลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยลูกจ้างกลุ่มนี้ และเน้นย้ําให้ความสําคัญกับพี่น้องผู้ใช้แรงงานให้ได้รับสิทธิประโยชน์ตามกฎหมายคุ้มครองแรงงานอย่างถูกต้องและเป็นธรรม กระทรวงแรงงานจึงได้มอบหมายให้กรมสวัสดิการและคุ้มครองแรงงาน ชี้แจงสิทธิของลูกจ้างรับเหมาค่าแรงและการบังคับใช้กฎหมายอย่างเคร่งครัด โดยสร้างความเข้าใจถึงข้อกฎหมาย แนวปฏิบัติ และเอกสารที่เกี่ยวข้อง ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติมมาตรา 11/1 ที่ผู้ประกอบกิจการต้องรับผิดชอบและดําเนินการให้ลูกจ้างรับเหมาค่าแรงที่ทํางานในลักษณะเดียวกันกับลูกจ้างตามสัญญาจ้างโดยตรง ต้องได้รับสิทธิประโยชน์และสวัสดิการเท่าเทียมกันอย่างเป็นธรรม โดยไม่เลือกปฏิบัติ หากนายจ้างฝ่าฝืนต้องระวางโทษปรับไม่เกินหนึ่งแสนบาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวถึงข้อกฎหมายนี้ว่า ในกรณีที่ผู้ประกอบกิจการมอบหมายให้บุคคลหนึ่งบุคคลใดเป็นผู้จัดหาคนมาทํางานอันมิใช่การประกอบธุรกิจจัดหางาน โดยการทํางานนั้นเป็นส่วนหนึ่งส่วนใดในกระบวนการผลิตหรือธุรกิจในความรับผิดชอบของ ผู้ประกอบกิจการ และโดยบุคคลนั้นจะเป็นผู้ควบคุมดูแลการทํางานหรือรับผิดชอบในการจ่ายค่าจ้างให้แก่คนที่มาทํางานนั้นหรือไม่ก็ตาม ให้ถือว่าผู้ประกอบกิจการเป็นนายจ้างของคนที่มาทํางานดังกล่าว มาตรา 144/1 ผู้ประกอบกิจการผู้ใดไม่ปฏิบัติตามมาตรา 11/1 ต้องระวางโทษปรับไม่เกินหนึ่งแสนบาท ทั้งนี้ ได้สั่งการให้พนักงานตรวจแรงงานบังคับใช้กฎหมายอย่างเคร่งครัด หากผู้ประกอบกิจการมีข้อสงสัยสามารถสอบถามได้ที่สํานักงานสวัสดิการและคุ้มครองแรงงานจังหวัดทุกจังหวัดหรือสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1546 หรือ 1506 กด 3
รัฐบาลไทย-ข่าวทำเนียบรัฐบาล-สุดปัง! ปีนี้มีนักท่องเที่ยวเข้าไทยแล้วกว่า 1 ล้านคน ทำรายได้เพิ่ม 1,424% รัฐดันนโยบาย “Visit Thailand Year 2022 - 2023” ต่อเนื่อง
วันอังคารที่ 24 พฤษภาคม 2565
สุดปัง! ปีนี้มีนักท่องเที่ยวเข้าไทยแล้วกว่า 1 ล้านคน ทํารายได้เพิ่ม 1,424% รัฐดันนโยบาย “Visit Thailand Year 2022 - 2023” ต่อเนื่อง
.....
หลังรัฐบาลได้ประกาศเปิดประเทศอย่างเต็มรูปแบบเพื่อส่งเสริมการท่องเที่ยว กระตุ้นเศรษฐกิจ พบว่า ในช่วงเดือน ม.ค. – 22 พ.ค. 65 มีนักท่องเที่ยวเดินทางเข้าไทยแล้ว 1,016,103 ล้านคน เพิ่มขึ้นกว่าในช่วงเดียวกันของปี 64 ถึง 2,368% สร้างรายได้เพิ่มขึ้น 1,424% และคาดว่าในปี 65 นี้ อุตสาหกรรมการท่องเที่ยวไทยจะมีรายได้ในไม่ต่ํากว่า 1.3 - 1.8 ล้านล้านบาท
.
ซึ่งเป็นไปตามนโยบาย “ปีส่งเสริมท่องเที่ยวไทย 2565 - 2566 (Visit Thailand Year 2022 - 2023)” ที่รัฐบาลตั้งเป้าว่า ในไตรมาส 2 - 3 ของปี 65 จะกระตุ้นยอดนักท่องเที่ยวต่างชาติให้ไม่น้อยกว่า 300,000 คน/เดือน และไตรมาส 4 จะเพิ่มสูงขึ้นถึง 1,000,000 คน/เดือน สอดคล้องกับมติ ศบค. ล่าสุด ที่จะผ่อนปรนมาตรการเข้าประเทศเพิ่มเติม ให้นักท่องเที่ยวต่างชาติกรอกเฉพาะข้อมูลที่จําเป็น (วัคซีน ประกัน หนังสือเดินทาง) ในระบบ Thailand Pass เท่านั้น เริ่ม 1 มิ.ย. 65
.
อ่านเพิ่มเติม คลิกhttps://www.thaigov.go.th/news/contents/details/54861
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเร่งพลิกโฉมระบบขนส่ง ปฏิรูปรถเมล์ ขสมก. โดยจ้างเหมาเอกชนให้บริการรถโดยสารแบบไฟฟ้า หรือ EV
วันศุกร์ที่ 8 เมษายน 2565
รัฐบาลเร่งพลิกโฉมระบบขนส่ง ปฏิรูปรถเมล์ ขสมก. โดยจ้างเหมาเอกชนให้บริการรถโดยสารแบบไฟฟ้า หรือ EV
.....
รัฐบาลเร่งพลิกโฉมระบบขนส่ง ปฏิรูปรถเมล์ ขสมก. โดยจ้างเหมาเอกชนให้บริการรถโดยสารแบบไฟฟ้า หรือ EV เน้นพลังสะอาด พร้อมขยายสิทธิให้ผู้ถือบัตรสวัสดิการฯ สามารถใช้รถสาธารณะได้อย่างครอบคลุม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สปสช. จับมือ HITAP เปิดช่องทางใหม่ "ucbp.nhso.go.th" หนุน ปชช. ร่วมเสนอความคิดเห็นเพิ่มสิทธิบัตรทอง
วันจันทร์ที่ 8 พฤศจิกายน 2564
สปสช. จับมือ HITAP เปิดช่องทางใหม่ "ucbp.nhso.go.th" หนุน ปชช. ร่วมเสนอความคิดเห็นเพิ่มสิทธิบัตรทอง
....
สํานักงานหลักประกันสุขภาพแห่งชาติ (สปสช.) ร่วมกับ โครงการประเมินเทคโนโลยีและนโยบายด้านสุขภาพ (HITAP) เปิดตัวเว็บไซต์ ucbp.nhso.go.th ซึ่งเป็นอีกหนึ่งช่องทางที่"ผู้มีส่วนได้เสีย" หรือ "ประชาชาชนทั่วไป" สามารถเสนอ "หัวข้อปัญหา" เพื่อการปรับปรุงพัฒนาสิทธิประโยชน์บัตรทอง
.
เมื่อประชาชนเสนอความคิดเห็นเข้ามา จะแบ่งออกเป็น 3 ประเภท
✔️1. การรักษา
✔️2. การป้องกันโรค
✔️3. โรคหายาก
.
ต่อจากนั้น ทีมวิชาการจะทําการประเมินเบื้องต้นว่า หัวข้อไหนควรนําไปศึกษาอย่างละเอียด เพื่อให้ได้ชุดสิทธิประโยชน์ใหม่ ซึ่งทุกข้อเสนอของประชาชน สปสช. จะรับฟังและนําไปประมวลว่า จะนําไปสู่การปรับปรุงระบบบัตรทองให้ดีขึ้นได้อย่างไรต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-!!เตือน! 30 มิ.ย. - 2 ก.ค. นี้ 16 จว. ภาคเหนือ - อีสาน ระวังน้ำท่วมฉับพลัน น้ำป่าไหลหลาก
วันพุธที่ 29 มิถุนายน 2565
!!เตือน! 30 มิ.ย. - 2 ก.ค. นี้ 16 จว. ภาคเหนือ - อีสาน ระวังน้ําท่วมฉับพลัน น้ําป่าไหลหลาก
.....
กรมป้องกันและบรรเทาสาธารณภัย (ปภ.) แจ้งเตือน 16 จังหวัดภาคเหนือและภาคตะวันออกเฉียงเหนือ เฝ้าระวังสถานการณ์น้ําท่วมฉับพลันและน้ําป่าไหลหลากในช่วงวันที่ 30 มิ.ย. - 2 ก.ค. 65 เนื่องจากคาดการณ์ว่าสภาวะอากาศในพื้นที่ดังกล่าวจะมีฝนเพิ่มขึ้นและมีฝนตกหนักถึงหนักมาก ดังนี้
.
ภาคเหนือ 9 จังหวัด
- จ.แม่ฮ่องสอน ทุกอําเภอ
- จ.เชียงใหม่ ได้แก่ อ.เมือง แม่แจ่ม เวียงแหง เชียงดาว แม่แตง ดอยสะเก็ด สะเมิง หางดง กัลยาณิวัฒนา และอมก๋อย
- จ.เชียงราย ได้แก่ อ.เมือง แม่สรวย แม่ฟ้าหลวง แม่จัน และเวียงแก่น
- จ.ลําพูน ได้แก่ อ.เมือง แม่ทา บ้านโฮ่ง ทุ่งหัวช้าง ลี้ และบ้านธิ
- จ.ลําปาง ได้แก่ อ.เมือง เถิน เสริมงาม สบปราบ วังเหนือ เมืองปาน แจ้ห่ม งาว แม่เมาะ ห้างฉัตร แม่ทะ และแม่พริก
- จ.พะเยา ได้แก่ อ.เมือง เชียงคา ปง จุน และภูซาง
- จ.น่าน ได้แก่ อ.นาหมื่น สองแคว เฉลิมพระเกียรติ ปัว เวียงสา ทุ่งช้าง ท่าวังผา บ่อเกลือ และแม่จริม
- จ.แพร่ ทุกอําเภอ
- จ.อุตรดิตถ์ ได้แก่ อ.ท่าปลา บ้านโคก น้ําปาด และลับแล
.
ภาคตะวันออกเฉียงเหนือ 7 จังหวัด
- จ.เลย ได้แก่ อ.เมือง นาแห้ว ด่านซ้าย ภูเรือ ภูหลวง และปากชม
- จ.หนองบัวลําภู ได้แก่ อ.สุวรรณคูหา
- จ.บึงกาฬ ได้แก่ อ.บุ่งคล้า
- จ.อุดรธานี ได้แก่ อ.นายูง และน้ําโสม
- จ.หนองคาย ได้แก่ อ.สังคม
- จ.นครพนม ได้แก่ อ.เมือง
- จ.สกลนคร ได้แก่ อ.ภูพาน
.
พร้อมประสานหน่วยงานที่เกี่ยวข้องติดตามสถานการณ์อย่างใกล้ชิด จัดเตรียมเครื่องมือเครื่องจักรกลฯ และทีมปฏิบัติการให้พร้อมเผชิญเหตุและช่วยเหลือประชาชนทันที โดยหากประชาชนสามารถแจ้งเหตุหรือขอความช่วยเหลือได้ทางไลน์ @1784DDPM/ แอปฯ “พ้นภัย”/ สายด่วนนิรภัย 1784 ตลอด 24 ชม. รวมถึงติดตามประกาศการแจ้งเตือนภัยได้ที่แอปฯ “THAI DISASTER ALERT”
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา ย้ำ รัฐบาลดูแลทุกกลุ่มที่ได้รับผลกระทบสลากแพง ชี้ชัดคำนึงถึงประโยชน์ส่วนรวมทั้งประเทศ ประชาชนต้องซื้อสลากไม่เกิน 80 บาท
วันจันทร์ที่ 18 กรกฎาคม 2565
รมต.อนุชา ย้ํา รัฐบาลดูแลทุกกลุ่มที่ได้รับผลกระทบสลากแพง ชี้ชัดคํานึงถึงประโยชน์ส่วนรวมทั้งประเทศ  ประชาชนต้องซื้อสลากไม่เกิน 80 บาท
รมต.อนุชา ย้ํา รัฐบาลดูแลทุกกลุ่มที่ได้รับผลกระทบสลากแพง ชี้ชัดคํานึงถึงประโยชน์ส่วนรวมทั้งประเทศ  ประชาชนต้องซื้อสลากไม่เกิน 80 บาท
วันนี้ (18 กรกฎาคม 2565) เวลา 12.00 น. ณ บริเวณเชิงสะพานชมัยมรุเชฐ ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายมงคลชัย สมอุดร รองปลัดสํานักนายกรัฐมนตรี เดินทางไปพบปะและรับมอบหนังสือข้อเรียกร้องจากกลุ่มชมรมเครือข่ายผู้ค้าลอตเตอรี่รายย่อย จ.เลย ซึ่งเดินทางมาปักหลักที่บริเวณทําเนียบรัฐบาล จํานวนประมาณ 350 คน นําโดยนายจีระศักดิ์ น้อยก่ํา หรือ สจ.โก้
กลุ่มชมรมเครือข่ายผู้ค้าลอตเตอรี่รายย่อย จ.เลย ได้นัดรวมตัวกันสวมเสื้อสีชมพู และเดินทางมาปักหลักตั้งแต่ช่วงเช้าที่ผ่านมา เพื่อขอความเป็นธรรมกรณีผู้ค้าลอตเตอรี่รายย่อยที่ได้รับผลกระทบจากการมาตรการค้าสลากฯ ของสํานักงานสลากกินแบ่งรัฐบาล โดยมองว่าการแก้ปัญหาสลากฯ เกินราคาของรัฐบาลไม่เป็นธรรม ไม่ครอบคลุมถึงกลุ่มผู้ค้ารายย่อย และเอื้อประโยชน์กลุ่มทุนรายใหญ่ อย่างไรก็ตาม สถานการณ์การชุมนุมเป็นไปอย่างสงบ ขณะที่เจ้าหน้าที่ตํารวจได้นํารั้วแผงเหล็ก พร้อมเจ้าหน้าที่ยืนแถวกั้น และมีการปิดกั้นการจราจรความสงบเรียบร้อย
รัฐมนตรีประจําสํานักนายกรัฐมนตรี กล่าวว่า รัฐบาลคํานึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพงโดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คํานึงถึงเพียงประชาชนทุกคนทั่วประเทศจะต้องได้รับความเป็นธรรม ต้องสามารถซื้อสลากฯ ได้ในราคา 80 บาท ขณะที่รัฐบาลมีความตั้งใจที่จะดูแลพี่น้องประชาชนที่เป็นผู้ค้าสลากทุกกลุ่มด้วยเช่นเดียวกัน ทั้งนี้ ในส่วนของรายละเอียดและข้อเท็จจริง ขอให้ผู้ค้าได้แจ้งประเด็นปัญหาดังกล่าวแก่สํานักงานสลากกินแบ่งรัฐบาลได้โดยตรง ซึ่งหากเป็นความเดือดร้อนที่เกิดขึ้นจริง ทางรัฐบาลจะร่วมมือกับสํานักงานสลากกินแบ่งรัฐบาลและหน่วยงานที่เกี่ยวข้อง ให้ความช่วยเหลือ เยียวยาผู้ค้าสลากรายย่อยอย่างแน่นอน
...............................
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ห่วงคลัสเตอร์นักท่องเที่ยวราตรีและผู้ประกอบการสถานบันเทิงขอให้ปฏิบัติตามมาตรการกำหนดไว้ ขอทุกคนต้องร่วมมือ ร่วมใจกัน อดทน รัฐบาลจะหาทางออกให้ดีที่สุด
วันพฤหัสบดีที่ 20 มกราคม 2565
โฆษกรัฐบาล เผย  "นายกฯ" ห่วงคลัสเตอร์นักท่องเที่ยวราตรีและผู้ประกอบการสถานบันเทิงขอให้ปฏิบัติตามมาตรการกําหนดไว้ ขอทุกคนต้องร่วมมือ ร่วมใจกัน อดทน รัฐบาลจะหาทางออกให้ดีที่สุด
โฆษกรัฐบาล เผย "นายกฯ" ห่วงคลัสเตอร์นักท่องเที่ยวราตรีและผู้ประกอบการสถานบันเทิงขอให้ปฏิบัติตามมาตรการกําหนดไว้ ขอทุกคนต้องร่วมมือ ร่วมใจกัน อดทน รัฐบาลจะหาทางออกให้ดีที่สุดยึดหลักประชาชนต้องปลอดภัย
วันนี้ 20 ม.ค. 2565 นายธนกร วังบุญคงชนะ โฆษกประจําสํานักนายกรัฐมนตรี เผยในช่วงเช้านายกรัฐมนตรีจะเป็นประธานการประชุมศูนย์บริหารสถานการณ์โควิด 19 หรือ ศบค. ชุดใหญ่ในวันนี้ เพื่อพิจารณาผ่อนคลายมาตรการ หลังสถานการณ์การแพร่ระบาดภายในประเทศมีแนวทรงตัว ถึงแม้จะจะพบกลุ่มจังหวัดนําร่องติดเชื้อสูง เมื่อเทียบกับอัตราการเสียชีวิตในกลุ่มผู้ป่วยลดลง นอกจากนี้จะมีการหารือผ่อนคลายมาตรการบางพื้นที่ บางกิจการกิจกรรม และมาตรการเข้าออกประเทศ Test & Go ของนักท่องเที่ยวอีกด้วย อย่างไรก็ตาม นายกรัฐมนตรีห่วงคลัสเตอร์หลังปีใหม่ร้านอาหาร สถานบันเทิง ผับ บาร์ ที่กรมสอบสวนโรคลงพื้นที่ตรวจสอบสถานบันเทิงที่ไม่ผ่านการประเมินและเปิดเกินเวลากฎหมายที่กําหนด จนทําให้พบกลุ่มคลัสเตอร์ผู้ติดเชื้อโควิดโอมิครอนจํานวนมาก ซึ่งจะเป็นข้อมูลนําเข้าที่ประชุม ศบค.ชุดใหญ่เช้าวันนี้ ขอย้ํานักท่องเที่ยวยามราตรีและผู้ประกอบการสถานบันเทิงต่าง ๆ ปฏิบัติตามมาตรการกําหนดไว้ หากอยากให้การท่องเที่ยวกลับมาทุกคนต้องร่วมมือ ร่วมใจกัน หากมีการกระทําที่ผิดกฎหมายเจ้าหน้าที่บ้านเมืองต้องเข้าไปจับกุมและดําเนินการอยู่แล้ว รัฐบาลพยายามหามาตรการที่มีทางออกที่ดีที่สุด ขอให้ทุกคนอดทน เพราะทุกมาตรการที่ออกมาเพื่อความปลอดภัยของประชาชนเป็นหลัก
โฆษกประจําสํานักนายกรัฐมนตรี เผยว่า ยอดตัวเลขผู้ติดเชื้อใหม่วันนี้ (20 มกราคม 2565) รวม 8,129 ราย จําแนกเป็น ผู้ป่วยจากในประเทศ 7,915 ราย ผู้ป่วยมาจากต่างประเทศ 214 ราย ผู้ป่วยสะสม 1 29,627 ราย (ตั้งแต่ 1 มกราคม 2565) หายป่วยกลับบ้าน 6,978 ราย หายป่วยสะสม 79,847 ราย (ตั้งแต่ 1 มกราคม 2565) ผู้ป่วยกําลังรักษา 82,734 ราย เสียชีวิต 19 ราย ขณะที่การให้บริการวัคซีน โควิด -19 สะสมอยู่ทื่ 111,707,709 โดส เข็มที่ 1 ฉีดสะสม 51,921,457 โดส เข็มที่ 2 ฉีดสะสม 47,882,516 โดส เข็มที่ 3 ฉีดสะสม 11,199,753 โดส เข็มที่ 4 ฉีดสะสม 703,983 โดส ส่วนอัตราการฉีดวัคซีนตั้งแต่ 28 ก.พ 64 .-19 ม.ค. 65 พบว่า ประเทศไทยฉีดวัคซีนแล้ว 110,310,481 โดส ล่าสุด กระทรวงสาธารณสุข เผยความคืบหน้าวัคซีนไฟเซอร์สําหรับฉีดเด็กอายุ 5-11 ปี จะมาถึงไทยในวันที่ 26 ม.ค.นี้ จํานวน 3 ล้านโดส จาก 10 ล้านโดสที่สั่งจองไว้ในเบื้องต้น และเริ่มฉีด 31 ม.ค. ที่โรงพยาบาลเด็กก่อนเป็นแห่งแรก
------------
รัฐบาลไทย-ข่าวทำเนียบรัฐบาล-นายกรัฐมนตรีพอใจตัวเลขนักท่องเที่ยวเข้าประเทศมากขึ้น ขอประชาชนช่วยทำให้บ้านเมืองสงบสุข และปลอดภัยจากโควิด-19 เพื่อสร้างความมั่นใจให้แก่นักท่องเที่ยว
วันศุกร์ที่ 6 พฤษภาคม 2565
นายกรัฐมนตรีพอใจตัวเลขนักท่องเที่ยวเข้าประเทศมากขึ้น ขอประชาชนช่วยทําให้บ้านเมืองสงบสุข และปลอดภัยจากโควิด-19 เพื่อสร้างความมั่นใจให้แก่นักท่องเที่ยว
นายกรัฐมนตรีพอใจตัวเลขนักท่องเที่ยวเข้าประเทศมากขึ้น ขอประชาชนช่วยทําให้บ้านเมืองสงบสุข และปลอดภัยจากโควิด-19 เพื่อสร้างความมั่นใจให้แก่นักท่องเที่ยว
วันที่ 6 พฤษภาคม 2565 เวลา 12.00 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังการประชุมศูนย์บริหารสถานการณ์เศรษฐกิจจากผลกระทบ จากการระบาดของโรคติดเชื้อไวรัสโคโรนา 2019 (ศบศ.) ครั้งที่ 2/2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนถึงประเด็นการพัฒนาเศรษฐกิจของประเทศ ซึ่งในขณะนี้เป็นที่น่าพอใจ เนื่องจากมีจํานวนนักท่องเที่ยวเข้ามาในประเทศเพิ่มขึ้น ซึ่งคาดการณ์ว่าหากยังรักษาสถานการณ์นี้ไว้ได้ จะส่งผลให้ในช่วงปลายไตรมาสที่ 4 ภาพรวมของประเทศจะดีขึ้นตามลําดับ โดยขอความร่วมมือจากภาคเอกชน ประชาชน ให้ช่วยกันระวัง ช่วยทําให้บ้านเมืองสงบสุขและมีความปลอดภัยจากโควิด-19 ด้วย เพื่อสร้างความมั่นใจให้แก่นักท่องเที่ยว
นอกจากนี้ นายกรัฐมนตรีได้กล่าวถึงการเตรียมความพร้อมในการเสนอตัวเป็นเจ้าภาพจัดงานเอ็กซ์โปวาระพิเศษ (Specialised Expo) ในปี พ.ศ. 2571 ซึ่งได้มีการวางแผนหารือกันเพื่อที่จะได้รับฉันทานุมัติให้จัดขึ้นในประเทศไทย รวมถึงได้สั่งการให้หน่วยงานที่เกี่ยวข้องดูแลในเรื่องของการถ่ายทําภาพยนตร์ว่าจะทําอย่างไรให้นํารายได้เข้าสู่ประเทศ และเรื่องการให้นักท่องเที่ยวต่างชาติเข้ามาใช้เงินในประเทศไทยให้มากยิ่งขึ้นตามศักยภาพที่มีอยู่ ทั้งการพํานักระยะสั้นและระยะยาว ยืนยัน รัฐบาลจะไม่ทําให้ประชาชนคนไทยเดือดร้อน ดังนั้นอย่าตื่นตระหนก สําหรับในส่วนของเรื่องงบประมาณต่าง ๆ นั้น ได้หาวิธีการที่จะดูแลห่วงโซ่ต่าง ๆ โดยได้สั่งการให้หน่วยงานที่เกี่ยวข้องหาวิธีการดูแล โดยเฉพาะห่วงโซ่ด้านการท่องเที่ยว ที่ผู้ประกอบการธุรกิจโรงแรมมีความต้องการปรับปรุง รีโนเวทในช่วงที่ปิดบริการไป ว่าจะสามารถช่วยเหลือได้อย่างไร ซึ่งในส่วนนี้จะต้องหารือกับธนาคารต่าง ๆ เพื่อที่จะสามารถมีเงินหมุนเวียน มีเงินสภาพคล่องให้กับผู้ประกอบการธุรกิจในการปรับปรุงในส่วนนี้ ยืนยันว่ารัฐบาลมีการใช้เงินอย่างระมัดระวัง สิ่งสําคัญที่สุดทุกโครงการที่รัฐบาลได้ดําเนินการ มีเจตนามุ่งหวังให้ถึงมือของประชาชน ด้วยความซื่อสัตย์ต่อกัน รัฐบาลออกมาตรการใดออกไปขอให้ศึกษารายละเอียดด้วย เราอยากจะอุดรูรั่วช่องว่างต่าง ๆ ให้ได้มากที่สุด เพราะฉะนั้นอย่าหลงเชื่อข่าวลือหรือคําบิดเบือนต่าง ๆ ขอให้ประชาชนติดตามข่าวสารจากแหล่งข่าวที่เชื่อถือได้ เพื่อไม่ให้เกิดความสับสน และได้รับข่าวสารอย่างถูกต้อง
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 มกราคม 2565​ พบพนักงานติดเชื้อไวรัส COVID-19 จำนวน​ 1 ราย
วันศุกร์ที่ 7 มกราคม 2565
ประกาศ ขสมก. ประจําวันที่ 7 มกราคม 2565​ พบพนักงานติดเชื้อไวรัส COVID-19 จํานวน​ 1 ราย
ประกาศ ขสมก. ประจําวันที่ 7 มกราคม 2565​ พบพนักงานติดเชื้อไวรัส COVID-19 จํานวน​ 1 ราย
พนักงานเก็บค่าโดยสารรถธรรมดา สาย 71 เพศหญิง อายุ 49 ปี
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนเลียบชายฝั่งทะเลภาคใต้สาย ชพ.4019 จังหวัดชุมพร กว่า 19 กิโลเมตร เสร็จสมบูรณ์
วันจันทร์ที่ 23 พฤษภาคม 2565
กรมทางหลวงชนบท สร้างถนนเลียบชายฝั่งทะเลภาคใต้สาย ชพ.4019 จังหวัดชุมพร กว่า 19 กิโลเมตร เสร็จสมบูรณ์
ส่งเสริมเศรษฐกิจการท่องเที่ยวอย่างยั่งยืนตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อําเภอหลังสวน และละแม จังหวัดชุมพร ระยะทาง 19.891 กิโลเมตร เสร็จสมบูรณ์
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง เพื่อพัฒนาโครงข่ายถนนดังกล่าวให้มีความต่อเนื่อง ส่งเสริมเศรษฐกิจการท่องเที่ยวชายฝั่งทะเลระดับสากลอย่างยั่งยืน ยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย รวมถึงยังเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดําเนินการพัฒนาโครงสร้างพื้นฐานด้านการท่องเที่ยว เพื่อพัฒนาโครงข่ายถนนให้มีความสมบูรณ์และส่งเสริมให้เป็นถนนท่องเที่ยวอย่างเป็นรูปธรรม ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อําเภอหลังสวน และละแม จังหวัดชุมพร มีจุดเริ่มต้นโครงการจาก กม. ที่ 0+000 - 19+891 โดยก่อสร้างเป็นผิวจราจรแบบแอสฟัลท์ติกคอนกรีต กว้าง 7 เมตร ไหล่ทางกว้าง 0.50 - 2.50 เมตร พร้อมก่อสร้างสะพานคอนกรีตเสริมเหล็ก 3 แห่ง ระบบไฟฟ้าแสงสว่าง พร้อมเครื่องหมายจราจรเพื่อความปลอดภัย ใช้งบประมาณในการก่อสร้าง 172.082 ล้านบาท ซึ่งสายทางดังกล่าว เป็นเส้นทางเข้าสู่แหล่งท่องเที่ยว ได้แก่ หาดคอเขา หาดตะวันฉาย และหาดละแม อีกด้วย
อย่างไรก็ตาม ในปี 2565 ทช. ยังมีโครงการก่อสร้างถนนเลียบชายฝั่งทะเลด้านตะวันตกของอ่าวไทย ที่อยู่ระหว่างก่อสร้างอีก จํานวน 3 โครงการ ดังนี้
1. ถนนสายเพชรเกษม - สถานีรถไฟทุ่งประดู่ - วัดทับสะแก อําเภอทับสะแก จังหวัดประจวบคีรีขันธ์ ระยะทาง 3.418 กิโลเมตร ซึ่งขณะนี้มีผลงานความคืบหน้ากว่าร้อยละ 45 คาดว่าจะก่อสร้างแล้วเสร็จประมาณช่วงกลางปี 2565 ใช้งบประมาณในการก่อสร้าง 20.650 ล้านบาท
2. ถนนสายบ้านบางคอย - บ้านทุ่งคาน้อย อําเภอเมือง จังหวัดชุมพร ระยะทาง 8.658 กิโลเมตร ขณะนี้มีผลงานความคืบหน้ากว่าร้อยละ 11 คาดว่าจะก่อสร้างแล้วเสร็จในปี 2565 ใช้งบประมาณในการก่อสร้าง 31.984 ล้านบาท
3. ถนนสายแยกทางหลวงแผ่นดินหมายเลข 4002 (กม .ที่ 13+100) - บ้านแหลมสันติ (ตอนที่ 2) อําเภอหลังสวน และละแม จังหวัดชุมพร ระยะทาง 6.753 กิโลเมตร ซึ่งได้เริ่มเข้าพื้นที่ก่อสร้างไปเมื่อเดือนเมษายน 2565 และคาดว่าจะก่อสร้างแล้วเสร็จในปี 2566 ใช้งบประมาณในการก่อสร้าง 105.440 ล้านบาท
รัฐบาลไทย-ข่าวทำเนียบรัฐบาล-​Public warned not to buy COVID-19 medicine without prescription
วันพฤหัสบดีที่ 4 สิงหาคม 2565
​Public warned not to buy COVID-19 medicine without prescription
​Public warned not to buy COVID-19 medicine without prescription
August 4, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha made a warning to the public not to buy Covid-19 drug without medical consultation/prescription, as it can be dangerous to their health. The Department of Health was reported on the online sales of Molnupiravir, and notified the police for further investigation and prosecution to ensure public safety. The Prime Minister affirmed sufficiency of COVID-19 medicines and medical supplies in Thai public health system, and called for the people to comply with the instruction and advice of Ministry of Public Health. COVID-19 medicines should only be taken as necessary upon the doctor’s judgment. Not all the infected patients will be prescribed with the medicine. Those who found themselves infected may call the Hotline 1330 to inform their symptoms for medical assessment. If they need medication, Covid-19 drug will be sent directly to their home.
As of today (August 4, 2022), a total of 2,166 new confirmed cases is reported, all of which were found domestically. The total of 29 deaths and 2,700 recoveries were reported with 21,377 active cases. From January 1, 2022, cumulative number of cases are 2,375,290, and cumulative number of recoveries, 2,377,362. There are 905 active case patients who have developed pneumonia.
รัฐบาลไทย-ข่าวทำเนียบรัฐบาล-แรงงานไทย เฮ!! นายก มอบ รมว.สุชาติ เจรจาเกาหลีส่งแรงงานตามฤดูกาลภาคเกษตรสำเร็จ
วันเสาร์ที่ 25 มิถุนายน 2565
แรงงานไทย เฮ!! นายก มอบ รมว.สุชาติ เจรจาเกาหลีส่งแรงงานตามฤดูกาลภาคเกษตรสําเร็จ
. .
นายสุชาติ ชมกลิ่น รัฐมนตรีว่าการกระทรวงแรงงานพร้อมด้วยนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงานนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางานหารือร่วมกับ อ.จินชอนผู้อํานวยการศูนย์ฝึกฝีมือการเกษตร ประเด็นความร่วมมือการจัดส่งแรงงานไทยมาทํางานตามฤดูกาลในภาคเกษตร (Seasonal Worker Program – SWP) ณ ห้องประชุมโรงแรมล้อตเต สาธารณรัฐเกาหลี
นายสุชาติกล่าวว่า รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพล.อ.ประวิตร วงษ์สุวรรณ รองนายกรัฐมนตรีได้ให้ความสําคัญกับการส่งเสริมให้คนไทยได้มาทํางานในต่างประเทศ ซึ่งสาธารณรัฐเกาหลีเป็นอีกประเทศหนึ่งที่กระทรวงแรงงานได้มีการประชุมความร่วมมือตามเอ็มโอยูในการจัดส่งแรงงานไทยมาทํางานตามฤดูกาลในภาคเกษตรมาหลายครั้งในวันนี้ผมจึงได้มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานได้เจรจาหารือกับผู้อํานวยการศูนย์ฝึกฝีมือการเกษตร สาธารณรัฐเกาหลี โดยทางการเกาหลีมีความต้องการแรงงานต่างชาติเข้ามาทํางานตามฤดูกาลในภาคเกษตรเป็นจํานวนมาก ซึ่งขณะนี้มีความต้องการจ้างแรงงานต่างชาติอย่างเร่งด่วนประมาณ 150 - 200 คน เนื่องจากช่วงเดือนมีนาคม - ตุลาคมของทุกปีเป็นช่วงฤดูกาลเก็บเกี่ยวผลผลิตทางการเกษตร ทั้งนี้ จากการเจรจาที่ผ่านมา ทางการเกาหลีใต้ต้องการให้กระทรวงแรงงานจัดเก็บเงินประกันของคนงานจากภาคเอกชน แต่ติดขัดกับข้อกฎหมายของไทย ในวันนี้จึงได้ข้อสรุปร่วมกันที่จะให้ธนาคารของรัฐเป็นผู้รับผิดชอบในการจัดเก็บเงินประกันของคนงานจากภาคเอกชน ซึ่งทางการเกาหลีใต้เห็นด้วยกับแนวทางดังกล่าว ผลสําเร็จจากการหารือในวันนี้ กระทรวงแรงงานจะเร่งปรับปรุงร่างเอ็มโอยูให้แล้วเสร็จและเสนอเข้าที่ประชุมคณะรัฐมนตรีภายใน 1 เดือน จากนั้นคาดว่าจะสามารถจัดส่งแรงงานตามฤดูกาลในภาคเกษตรได้ภายใน 60 วัน
"ท่านนายกรัฐมนตรี พยายามส่งเสริมให้คนไทยได้ไปทํางานในต่างประเทศ เพื่อให้มีงานทํา มีอาชีพ มีรายได้ที่มั่นคง นําความรู้มาต่อยอดในการประกอบอาชีพและมีคุณภาพชีวิตที่ดีขึ้น สอดคล้องกับนโยบายรัฐบาลที่ไม่ทิ้งใครไว้ข้างหลัง "นายสุชาติกล่าวตอนท้าย
รัฐบาลไทย-ข่าวทำเนียบรัฐบาล-ปลัดสธ. เปิดศูนย์หัวใจและหลอดเลือดและศูนย์ฟอกไต ใหญ่ที่สุดใน จ.สมุทรปราการ
วันอังคารที่ 28 กันยายน 2564
ปลัดสธ. เปิดศูนย์หัวใจและหลอดเลือดและศูนย์ฟอกไต ใหญ่ที่สุดใน จ.สมุทรปราการ
ปลัดกระทรวงสาธารณสุขเปิดศูนย์หัวใจและหลอดเลือดครบวงจร รพ.สมุทรปราการ โดยความร่วมมือของภาคเอกชน ให้ประชาชนเข้าถึงการรักษาด้วยเครื่องมือที่ทันสมัย มีศักยภาพในการสวนหัวใจได้ปีละกว่า 3,000 ราย ผ่าตัดหัวใจกว่า 100 ราย ส่วนศูนย์ฟอกไตขนาด 50 เตียง
ปลัดกระทรวงสาธารณสุขเปิดศูนย์หัวใจและหลอดเลือดครบวงจร รพ.สมุทรปราการ โดยความร่วมมือของภาคเอกชน ให้ประชาชนเข้าถึงการรักษาด้วยเครื่องมือที่ทันสมัย มีศักยภาพในการสวนหัวใจได้ปีละกว่า3,000 ราย ผ่าตัดหัวใจกว่า 100 ราย ส่วนศูนย์ฟอกไตขนาด 50 เตียง ใหญ่ที่สุดในจ.สมุทรปราการ ตั้งแต่เดือนมีนาคมให้บริการไปแล้วกว่า 1,500 ราย
วันนี้ (28 กันยายน 2564) ที่รพ.สมุทรปราการ จ.สมุทรปราการ นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังเป็นประธานเปิดศูนย์หัวใจและหลอดเลือดและศูนย์ฟอกไตโรงพยาบาลสมุทรปราการ ว่า กระทรวงสาธารณสุขมีนโยบายส่งเสริมให้สถานพยาบาลในสังกัดเพิ่มศักยภาพการบริการขั้นสูง โดยลงทุนร่วมกับภาคเอกชนที่มีความพร้อมด้านเครื่องมืออุปกรณ์การแพทย์ ทําให้ประชาชนเข้าถึงการรักษาจากแพทย์ที่มีความเชี่ยวชาญและเครื่องมือที่ทันสมัย สําหรับโรงพยาบาลสมุทรปราการ ได้ร่วมมือกับโรงพยาบาลจุฬารัตน์ เปิดศูนย์หัวใจและหลอดเลือดครบวงจรซึ่งมีศักยภาพสูงสุดแห่งหนึ่งในภาคตะวันออก มีเตียงรองรับผู้ป่วย 20 เตียง หอผู้ป่วยหัวใจวิกฤติ 7 เตียง และห้องความดันลบอีก 6 เตียง มีอายุรแพทย์โรคหัวใจ แพทย์ผ่าตัดหัวใจและทรวงอก และพยาบาลเชี่ยวชาญด้านโรคหัวใจ ประจําตลอด 24 ชั่วโมง ให้บริการสวนหัวใจ ใส่บอลลูน แก้ไขการเต้นของหัวใจที่ผิดปกติ รวมทั้งผ่าตัดหัวใจแบบเปิด โดยสามารถสวนหัวใจได้ปีละกว่า 3,000 ราย และผ่าตัดหัวใจได้ปีละกว่า 100 ราย นอกจากนี้กระทรวงสาธารณสุขได้สนับสนุนเครื่องสวนหัวใจระนาบเดี่ยวเพิ่ม 1 เครื่อง ทําให้ความสามารถสวนหัวใจผู้ป่วยได้มากกว่า 400 รายต่อวัน
ส่วนศูนย์ฟอกไตเทียม จากความร่วมมือกับ บริษัท อิออนเมด จํากัด พัฒนาเป็นศูนย์ฟอกไต50 เตียง มีขนาดใหญ่ที่สุดใน จ.สมุทรปราการ เปิดให้บริการวันจันทร์ - เสาร์ วันละ 3 รอบ ตั้งแต่เดือนมีนาคม 2564 ถึงปัจจุบันให้บริการฟอกไตไปแล้วกว่า 1,500 ราย
“ความร่วมมือระหว่างภาครัฐและเอกชนในการดําเนินการให้บริการด้านสุขภาพเพิ่มศักยภาพของโรงพยาบาลภาครัฐได้เป็นอย่างดี ประชาชนจะได้รับประโยชน์สูงสุด เข้าถึงบริการด้วยเครื่องมือที่ทันสมัยไม่ต้องเดินทางเข้ามารักษาใน กทม. และขอชื่นชมทีมผู้บริหาร รพ.สมุทรปราการ ที่ได้ทุ่มเทและตั้งใจในการพัฒนาโรงพยาบาลในภาวะที่มีความยากลําบากวิกฤตโควิด 19 ที่รับรักษาคนไข้โควิดในโรงพยาบาลกว่า 5,000 คนและโรงพยาบาลสนามกว่า 30,000 คน” นพ.เกียรติภูมิกล่าว
***************************** 28 กันยายน 2564
รัฐบาลไทย-ข่าวทำเนียบรัฐบาล-ครม. เห็นชอบต่อกรอบท่าทีไทยสำหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ยังเห็นชอบในหลักการต่อร่างข้อมติและข้อตัดสินใจ 17 เรื่อง
วันอังคารที่ 22 กุมภาพันธ์ 2565
ครม. เห็นชอบต่อกรอบท่าทีไทยสําหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ยังเห็นชอบในหลักการต่อร่างข้อมติและข้อตัดสินใจ 17 เรื่อง
ครม. เห็นชอบต่อกรอบท่าทีไทยสําหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ยังเห็นชอบในหลักการต่อร่างข้อมติและข้อตัดสินใจ 17 เรื่อง เพื่อเสริมสร้างความร่วมมือกับนานาประเทศและโครงการสิ่งแวดล้อมแห่งสหประชาชาติ (UNEP)
วันที่ 22 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบต่อกรอบท่าทีไทยสําหรับการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 (UNEA 5.2) ระหว่างวันที่ 28 กุมภาพันธ์ – 2 มีนาคม 2565 ภายใต้หัวข้อหลัก “Strengthening Actions for Nature to Achieve the Sustainable Development Goals” และการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ (UNEP@50) ระหว่างวันที่ 3-4 มีนาคม 2565 ภายใต้หัวข้อหลัก “Strengthening UNEP for the implementation of the environmental dimention of 2030 Agenda for Sustainable Development” ณ กรุงไนโรบี ประเทศเคนยา โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นหัวหน้าคณะผู้แทนไทย
นอกจากนี้ครม.ยังเห็นชอบในหลักการต่อร่างข้อมติและข้อตัดสินใจ 17 ข้อมติ เพื่อเสริมสร้างความร่วมมือกับนานาประเทศและโครงการสิ่งแวดล้อมแห่งสหประชาชาติ (UNEP) ในการแก้ไขปัญหาสิ่งแวดล้อมโลก และเห็นชอบในหลักการให้ประเทศไทยร่วมอุปถัมภ์ (Co-sponsor) ข้อมติที่ประเทศไทยได้มีการขับเคลื่อนการดําเนินงานในเรื่องดังกล่าวอย่างโดดเด่นทั้งในระดับภูมิภาคและระดับโลกใน 4 ข้อได้แก่ ร่างข้อมติการจัดการมลพิษจากพลาสติกและการจัดการขยะทะเล 2 ข้อมติ และร่างข้อมติด้านการจัดการสารเคมี 2 ข้อมติ
พร้อมกันนี้ครม.ยังเห็นชอบในหลักการต่อร่างปฏิญญาระดับรัฐมนตรี มีสาระสําคัญมุ่งเน้นการดําเนินงานร่วมกันเพื่อฟื้นฟูธรรมชาติอย่างยั่งยืน และมุ่งสู่การบรรลุเป้าหมายการพัฒนาที่ยั่งยืนภายหลังสถานการณ์การแพร่ระบาดของโรคโควิด-19และเห็นชอบร่างปฏิญญาทางการเมือง ซึ่งมีเนื้อหาเน้นย้ําถึงการให้คํามั่นที่จะเสริมสร้างการบริหารจัดการสิ่งแวดล้อมระหว่างประเทศ โดยบูรณาการด้านสิ่งแวดล้อม เศรษฐกิจ และสังคม ทั้งในระดับนโยบายและโครงการ เพื่อเสริมสร้างขีดความสามารถให้ทุกภาคส่วน โดยให้สอดคล้องกับการดําเนินงานเพื่อบรรลุวาระการพัฒนาที่ยั่งยืนปี 2030 และครม.ยังได้อนุมัติให้หัวหน้าคณะผู้แทนไทย หรือผู้แทนที่ได้รับมอบหมายให้การรับรองร่างปฏิญญาระดับรัฐมนตรี และร่างปฏิญญาทางการเมืองดังกล่าว
---------------------
รัฐบาลไทย-ข่าวทำเนียบรัฐบาล-ปลัดดีอีเอส ร่วมแสดงความยินดี ปณท. ครบรอบ 139 ปี มุ่งบริการงานสื่อสารและขนส่งหลักของไทย
วันจันทร์ที่ 15 สิงหาคม 2565
ปลัดดีอีเอส ร่วมแสดงความยินดี ปณท. ครบรอบ 139 ปี มุ่งบริการงานสื่อสารและขนส่งหลักของไทย
ปลัดดีอีเอส ร่วมแสดงความยินดี ปณท. ครบรอบ 139 ปี มุ่งบริการงานสื่อสารและขนส่งหลักของไทย
เมื่อวันที่ 15 สิงหาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมแสดงความยินดี ในโอกาสครบรอบ 19 ปี ปณท และ 139 ปี กิจการไปรษณีย์ไทย ณ อาคารไปรษณีย์ไทย ถ.แจ้งวัฒนะ กรุงเทพฯ ที่ผ่านมาไปรษณีย์ไทยในฐานะหน่วยงานสื่อสารและขนส่งหลักของชาติที่ให้บริการเพื่อคนไทยโดยตลอดมา ซึ่งได้มีการปรับแนวทางการดําเนินงานให้มีความทันสมัย เข้าใจทุกความต้องการของทุกคนอยู่เสมอ ล่าสุดนําเสนอภาพยนตร์สั้นออนไลน์ชุด “พลังไปรษณีย์ไทย” เพื่อสะท้อนมุมมองความประทับใจในรูปแบบแฟนตาซีเสมือนจริง นําเสนอผ่านจินตนาการของเด็กเจเนอเรชั่นอัลฟาที่หลงใหลในเสน่ห์ของคาแรกเตอร์ซูเปอร์ฮีโร่ และมองบุรุษไปรษณีย์เสมือนว่ามีพลังพิเศษ แต่ความจริงแล้ว ไปรษณีย์ไทยมีเพียง “5 พลังไม่พิเศษ แต่จริงใจ” ที่พร้อมให้บริการคนไทยทุกคนด้วยความใส่ใจเสมอมา
************************
รัฐบาลไทย-ข่าวทำเนียบรัฐบาล-​Thailand- Slovak Republic agrees to promote water and waste management cooperation
วันศุกร์ที่ 11 กุมภาพันธ์ 2565
​Thailand- Slovak Republic agrees to promote water and waste management cooperation
​Thailand- Slovak Republic agrees to promote water and waste management cooperation
February 10, 2022, at 13.30 hrs, at the Ivory Room, Thai Khu Fah Building, Government House, H.E. Mr. Jaroslav Auxt, Ambassador of the Slovak Republic to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the Slovak Ambassador to Thailand, and congratulated cordial relations between the two countries that have spanned for over 40 years. He affirmed the Thai Government’s full support to the Ambassador’s mission in Thailand, and its readiness to further forge close cooperation in the fields of mutual interest, both at the bilateral and multilateral levels.
The Slovak Ambassador expressed appreciation for the meeting today, which would be a good opportunity to discuss key benefiting issues, especially trade and investment cooperation. Cooperation on water management, and waste management, on which Slovak Republic has expertise, would also be relevant with Thailand’s BCG economic model, and benefit post-COVID-19 sustainable development endeavor of the two countries.
Both parties also came to terms that Thailand and the Slovak Republic have more potential and opportunities to expand mutual trade and investment, on which the Prime Minister would like to see the balance between trade volume and value. He also extended an invitation to Slovak investors to invest in the Eastern Economic Corridor (EEC), and make use of Thailand’s strategic location as their manufacturing base and distribution hub in the ASEAN region. The Prime Minister and Slovak Ambassador agreed to restore the Joint High-Level Commission on Economic Co-operation (JEC) to pave way for economic cooperation expansion, and endorse Thailand-EU FTA negotiation which would also benefit cooperation between Thailand and the Slovak Republic at both bilateral and multilateral levels.
The Prime Minister and Slovak Ambassador also discussed the Myanmar situation. The Ambassador commended the Thai Government’s humanitarian and public health assistance provided to Myanmar and its people, and expressed confidence that Thailand and ASEAN would play an important role in bettering the Myanmar situation.
The Slovak Ambassador also congratulated Thailand’s hosting of the APEC Summit this year, and affirmed his country’s full support. The Prime Minister also expressed confidence that Thailand’s hosting of the APEC Summit under theme “Open. Connect. Balance.” would not only contribute to ASEAN-EU connectivity, but also the bilateral cooperation between Thailand and Republic of Slovak.
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับคุณภาพชีวิตและบรรเทาความเดือดร้อนให้กับประชาชน ตามนโยบายของรัฐมนตรีว่าการกระทรวงคมนาคม
วันอังคารที่ 15 กุมภาพันธ์ 2565
กรมทางหลวงชนบท ยกระดับคุณภาพชีวิตและบรรเทาความเดือดร้อนให้กับประชาชน ตามนโยบายของรัฐมนตรีว่าการกระทรวงคมนาคม
สร้างสะพานข้ามคลองตํามะลัง อําเภอเมือง จังหวัดสตูล เชื่อมเกาะสู่แผ่นดินใหญ่ คาดก่อสร้างแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามคลองตํามะลัง อําเภอเมือง จังหวัดสตูล ซึ่งปัจจุบันการก่อสร้างมีความก้าวหน้าไปแล้วกว่าร้อยละ 40 ขณะนี้อยู่ระหว่างการก่อสร้างตอม่อกลางน้ํา คาดว่าจะก่อสร้างแล้วเสร็จในเดือนพฤษภาคม 2566 เพื่อเป็นการยกระดับคุณภาพชีวิตของประชาชนบนเกาะตํามะลังและประชาชนทั่วไป ให้สามารถเดินทางระหว่างเกาะตํามะลังและแผ่นดินใหญ่ได้อย่างสะดวกรวดเร็วปลอดภัย ประหยัดเวลาในการเดินทางไปโรงพยาบาลเมื่อมีเหตุฉุกเฉินหรือการอพยพประชาชนในกรณีเกิดภัยพิบัติ รวมทั้ง เป็นการส่งเสริมเศรษฐกิจการขนส่งสินค้าทางการเกษตรและประมงในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า โครงการก่อสร้างสะพานข้ามคลองตํามะลัง เป็นโครงการที่ได้รับพระราชทานพระราชานุมัติจากสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี รับไว้เป็นโครงการอันเนื่องมาจากพระราชดําริ โดย ทช. ได้ตรวจสอบสภาพพื้นที่ของตําบลตํามะลัง ซึ่งพื้นที่ส่วนใหญ่มีสภาพเป็นป่าสงวนแห่งชาติ ทช. จึงได้ว่าจ้างบริษัทที่ปรึกษาวิเคราะห์ผลกระทบสิ่งแวดล้อมเสนอสํานักงานนโยบายและแผนทรัพยากรธรรมชาติและสิ่งแวดล้อม เพื่อพิจารณานําเสนอคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อมด้านโครงสร้างพื้นฐานทางบก และอากาศ จากนั้น ทช. จึงได้ดําเนินการสํารวจและออกแบบโครงการดังกล่าว และได้เริ่มก่อสร้างสะพานข้ามคลองตํามะลัง จังหวัดสตูล ในปี 2563 ซึ่งมีจุดเริ่มต้นจากแยกทางหลวงแผ่นดินหมายเลข 406 บริเวณ กม.ที่ 93+900 ด้านขวาทาง ขนาด 2 ช่องจราจร ตรงเข้าสู่ท่าเทียบเรือประมงเอกชนริมคลองตํามะลัง จากนั้นสะพาน จะข้ามไปยังฝั่งบ้านตํามะลังเหนือ หมู่ที่ 2 ผ่านพื้นที่เกษตรกรรมและถนนดินไปสิ้นสุดที่บริเวณถนนสาธารณะของหมู่บ้าน โดยใช้งบประมาณในการก่อสร้างรวม 433.190 ล้านบาท มีรายละเอียดการก่อสร้างดังนี้
- ถนนต่อเชื่อมฝั่งแผ่นดินบริเวณ ช่วง กม. ที่ 0+000 - 0+690.500 เป็นถนนคอนกรีตเสริมเหล็ก ขนาด 2 ช่องจราจร พร้อมไหล่ทาง ความยาว 660 เมตร
- สะพานข้ามคลองตํามะลัง บริเวณ ช่วง กม. ที่ 0+690.500 - 1+491.500 เป็นโครงสร้างสะพานคอนกรีตเสริมเหล็ก มีพื้นสะพานเป็นแบบคานคอนกรีตอัดแรงรูปกล่องชนิดหล่อในที่ ขนาด 2 ช่องจราจร พร้อมทางเท้า ความยาว 801 เมตร
- ถนนต่อเชื่อมสะพานฝั่งเกาะตํามะลัง บริเวณ ช่วง กม. ที่ 1+491.500 - 2+750 เป็นถนนคอนกรีตเสริมเหล็ก ขนาด 2 ช่องจราจร พร้อมไหล่ทาง ความยาว 1,200 เมตร
นอกจากนี้ ยังมีในส่วนของการก่อสร้างลานจอดรถฝั่งเกาะตํามะลัง สามารถรองรับรถยนต์ ได้ประมาณ 80 คัน และรองรับรถจักรยานยนต์ได้ประมาณ 126 คัน รวมถึงก่อสร้างบันไดทางลาดขึ้นลงสะพาน เพื่อให้ประชาชนสามารถเดินข้ามคลองตํามะลังได้อีกด้วย
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ลงนามร่วมกับ บริษัท โทรคมนาคมแห่งชาติ จำกัด (มหาชน) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที 3
วันอังคารที่ 23 สิงหาคม 2565
การท่าเรือแห่งประเทศไทย ลงนามร่วมกับ บริษัท โทรคมนาคมแห่งชาติ จํากัด (มหาชน) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที 3
...
วันนี้ (23 สิงหาคม 2565) ตามนโยบายกระทรวงคมนาคม โดยท่านศักดิ์สยาม ชิดชอบ และ ดร.อธิรัฐ รัตนเศรษ ให้การท่าเรือแห่งประเทศไทย.(กทท.).เร่งพัฒนาโครงการท่าเรือแหลมฉบัง ระยะที่ 3 นั้น กทท. จึงดําเนินการจัดพิธีลงนามบันทึกข้อตกลง (Memorandum of Agreement : MOA) ระหว่าง กทท. และบริษัท โทรคมนาคมแห่งชาติ จํากัด (มหาชน) National Telecom Public Company Limited (NT) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที่ 3 ณ ท่าเรือแหลมฉบัง โดยมีนายเกรียงไกร ไชยศิริวงศ์สุข ผู้อํานวยการ กทท. และ พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) ร่วมลงนามในบันทึกข้อตกลงฯ พร้อมด้วยนายบัณฑิต สาครวิศวะ ผู้อํานวยการท่าเรือแหลมฉบัง และนายสรพงษ์ ศิริพันธุ์ ผู้ช่วยกรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) ร่วมเป็นสักขีพยานฯ ณ ห้องประชุมชั้น 17 อาคารที่ทําการ กทท.
สําหรับการลงนามในบันทึกข้อตกลงดังกล่าว เป็นไปตามมติคณะรัฐมนตรีที่ได้มีมติอนุมัติโครงการ พัฒนาท่าเรือแหลมฉบัง ระยะที่ 3 ตามที่สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอ เพื่อเพิ่มขีดความสามารถท่าเรือแหลมฉบังในการรองรับอุปสงค์จากปริมาณตู้สินค้าที่คาดว่าจะเพิ่มขึ้นในอนาคต และสนับสนุนการเป็นประตูการค้า สําหรับพัฒนาอุตสาหกรรมและการค้าของประเทศไทย ที่เชื่อมโยงกับประเทศเพื่อนบ้าน และเพิ่มพูนขีดความสามารถในการแข่งขันของประเทศ ซึ่งเป็นส่วนงานหนึ่ง ที่สนับสนุนแผนยุทธศาสตร์ชาติ 20 ปี ด้านการสร้างความสามารถในการแข่งขันอย่างแท้จริงประกอบกับ การท่าเรือฯ ตรวจสอบพบว่า มีระบบเคเบิลใต้น้ําใยแก้วเส้นเพชรบุรี-ศรีราชา ของบริษัท โทรคมนาคมแห่งชาติ จํากัด (มหาชน) อยู่ในพื้นที่ก่อสร้างโครงการพัฒนาท่าเรือแหลมฉบัง ระยะที่ 3 ณ ท่าเรือแหลมฉบัง ซึ่งการท่าเรือฯ และบริษัท โทรคมนาคมแห่งชาติ จํากัด (มหาชน) ได้ประชุมหารือร่วมกันในการรื้อย้ายระบบเคเบิลใต้น้ําดังกล่าว เพื่อให้การก่อสร้างโครงการพัฒนาท่าเรือแหลมฉบังเป็นไปตามที่กําหนด จนนํามาสู่การจัดทําบันทึกข้อตกลงฉบับนี้ เพื่อชดเชยเยียวยาการรื้อย้ายระบบเคเบิลใต้น้ําใยแก้วเส้นเพชรบุรี - ศรีราชา ในวงเงิน 250 ล้านบาท ให้แก่บริษัท โทรคมนาคมแห่งชาติ จํากัด (มหาชน)
ผู้อํานวยการ กทท. กล่าวว่า กทท. เล็งเห็นถึงความสําคัญของโครงการพัฒนาท่าเรือแหลมฉบัง ระยะที่ 3 ซึ่งเป็นระบบการขนส่งทางน้ําที่มีความสําคัญต่อระบบเศรษฐกิจของประเทศ และการลงนามในบันทึกข้อตกลง ครั้งนี้ จะเป็นก้าวแรกที่จะนําไปสู่การเชื่อมโยงพื้นที่ระเบียงเขตเศรษฐกิจสู่นานาประเทศและเป็นการพัฒนาระบการขนส่งและโลจิสติกส์ของประเทศให้เทียบเท่ามาตรฐานสากล รวมทั้งเป็นการเพิ่มศักยภาพในการรองรับปริมาณตู้สินค้าที่เพิ่มมากขึ้นในอนคต อันเป็นประโยชน์ในภาพรวมของเทศ ต่อไป
รัฐบาลไทย-ข่าวทำเนียบรัฐบาล-รมว.สุชาติ มอบหมาย 'ที่ปรึกษา' 'โฆษก' มอบถุงยังชีพ เรือ และสุขาเคลื่อนที่ ช่วยเหลือผู้ประสบอุทกภัย จ.สุพรรณบุรี
วันพฤหัสบดีที่ 2 ธันวาคม 2564
รมว.สุชาติ มอบหมาย 'ที่ปรึกษา' 'โฆษก' มอบถุงยังชีพ เรือ และสุขาเคลื่อนที่ ช่วยเหลือผู้ประสบอุทกภัย จ.สุพรรณบุรี
รมว.สุชาติ มอบหมาย 'ที่ปรึกษา' 'โฆษก' มอบถุงยังชีพ เรือ และสุขาเคลื่อนที่ ช่วยเหลือผู้ประสบอุทกภัย จ.สุพรรณบุรี
เมื่อวันที่2ธันวาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ลงพื้นที่ตรวจเยี่ยมให้กําลังใจแก่ประชาชนที่ได้รับผลกระทบจากอุทกภัยพร้อมมอบสุขาเคลื่อนที่จํานวน10ชุดถุงยังชีพจํานวน10ชุดและเรือจํานวน2ลําจุดแรกที่บ้านบางตาเถรหมู่ที่2ตําบลบางตาเถรอําเภอสองพี่น้องจังหวัดสุพรรณบุรีจุดที่สองที่บ้านไผ่เดาะตําบลบางตะเคียนอําเภอสองพี่น้องจังหวัดสุพรรณบุรีโดยมีนายชูชีพพงษ์ไชยรองผู้ว่าราชการจังหวัดสุพรรณบุรีและนายไพฑูรย์วงศ์วีรกูลนายอําเภอสองพี่น้องเป็นผู้รับมอบพร้อมด้วยปลัดองค์การบริหารส่วนตําบลกํานันผู้ใหญ่บ้านหัวหน้าส่วนราชการหน่วยงานในสังกัดกระทรวงแรงงานจังหวัดสุพรรณบุรีเข้าร่วมในครั้งนี้ด้วย
นางธิวัลรัตน์กล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมซึ่งกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยผู้ประสบอุทกภัยจึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจและในวันนี้ท่านสุชาติชมกลิ่น รัฐมนตรีว่าการกระทรวงแรงงานมอบหมายให้ดิฉันและท่านโฆษกลงพื้นที่มามอบสุขาเคลื่อนที่เรือและถุงยังชีพเพื่อบรรเทาความเดือดร้อนแก่ชาวบ้านที่ประสบอุทกภัยณตําบลบางตาเถรและตําบลบางตะเคียนอําเภอสองพี่น้องจังหวัดสุพรรณบุรี
“ท่านสุชาติชมกลิ่นรมว.แรงงานได้ฝากความห่วงใยและฝากให้กําลังใจพี่น้องผู้ที่ได้รับผลกระทบจากอุทกภัยในครั้งนี้และขอให้สถานการณ์กลับเข้าสู่สภาวะปกติได้โดยเร็วและท่านสุชาติส่งดิฉันพร้อมคณะลงพื้นที่จังหวัดสุพรรณบุรีเพื่อสร้างขวัญกําลังใจให้กับทุกๆท่านและทุกภาคส่วนไม่ว่าจะเป็นพี่น้องผู้ใช้แรงงานอาสาสมัครแรงงานผู้ประกันตนผู้ทุพพลภาพและชาวบ้านที่ประสบอุทกภัยในจังหวัดสุพรรณบุรีให้สามารถผ่านพ้นความเดือดร้อนครั้งนี้ไปด้วยกัน”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
2ธันวาคม2564
รัฐบาลไทย-ข่าวทำเนียบรัฐบาล-รมต.อนุชา ตอบชัดประเด็น 2 พส. เป็นเรื่องของสงฆ์ ไม่เกี่ยวฆราวาส วอนประชาชนร่วมทำนุบำรุงศาสนา หนึ่งในเสาหลักของชาติ
วันอังคารที่ 7 กันยายน 2564
รมต.อนุชา ตอบชัดประเด็น 2 พส. เป็นเรื่องของสงฆ์ ไม่เกี่ยวฆราวาส  วอนประชาชนร่วมทํานุบํารุงศาสนา หนึ่งในเสาหลักของชาติ
รมต.อนุชา ตอบชัดประเด็น 2 พส. เป็นเรื่องของสงฆ์ ไม่เกี่ยวฆราวาส  วอนประชาชนร่วมทํานุบํารุงศาสนา หนึ่งในเสาหลักของชาติ
วันนี้ (7 กันยายน 2564) เวลา 08.30 น. นายอนุชา นาคาศัย รัฐมนตรีประจําสํานักนายกรัฐมนตรี ให้สัมภาษณ์สื่อมวลชนจากกรณีกระแสสังคมที่ 2 พระสงฆ์ คือ พระมหาสมปอง ตาลปุตฺโต และ พระมหาไพรวัลย์ วรวณฺโณ แสดงธรรมผ่านการไล้ฟ์สด ซึ่งมีประชาชนเข้ารับชมเป็นจํานวนมาก จนเกิดประเด็นการวิพากษ์วิจารณ์จากภาคประชาชนบางส่วนมองว่าไม่เหมาะสม และอาจทําให้วงการสงฆ์เสื่อมเสีย
โดยรัฐมนตรีประจําสํานักนายกรัฐมนตรี กล่าวว่า ตนในฐานะที่กํากับดูแลสํานักงานพระพุทธศาสนาแห่งชาติ ซึ่งมีหน้าที่ในการกํากับและติดตามการดําเนินงานของทางสํานักงานเป็นหลัก ส่วนเรื่องของพระสงฆ์ เป็นส่วนที่มหาเถรสมาคมทําหน้าที่อยู่แล้ว ดังนั้น การกระทําดังกล่าวของ 2 พระสงฆ์ จึงเป็นสิ่งที่ทางมหาเถรสมาคมเป็นผู้ตัดสิน ทั้งเรื่องของเจตนา และผลประโยชน์อื่น เพราะถือว่าเป็นกิจของสงฆ์
รัฐมนตรีประจําสํานักนายกรัฐมนตรี กล่าวเพิ่มเติมว่า กรณีที่มีการถกเถียงหรือเกิดข้อขัดแย้งในสังคมเป็นเรื่องปกติ แม้กระทั่งเรื่องศาสนา แต่ขอให้คนไทยแยกแยะความรู้จากหลักธรรมที่ได้รับและเจตนาในการสื่อสาร พร้อมร่วมใจกันทํานุบํารุงศาสนา หนึ่งในเสาหลักของชาติ และช่วยกันประคับประคองไม่ให้ศาสนามีความเสื่อมเสีย
.............
รัฐบาลไทย-ข่าวทำเนียบรัฐบาล-โครงการคนละครึ่ง ระยะที่ 3 ขอให้อัพเดทแอปพลิเคชัน “เป๋าตัง” เพื่อเข้าใช้งาน
วันศุกร์ที่ 18 มิถุนายน 2564
โครงการคนละครึ่ง ระยะที่ 3 ขอให้อัพเดทแอปพลิเคชัน “เป๋าตัง” เพื่อเข้าใช้งาน
จากการเปิดลงทะเบียนโครงการคนละครึ่ง ระยะที่ 3 ใน 4 วันแรก มีประชาชนลงทะเบียนแล้วจํานวน 27.1 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชน ว่า จากการเปิดลงทะเบียน 4 วันแรก มีประชาชนลงทะเบียนแล้วจํานวน 27.1 ล้านคน ประชาชนยังสามารถลงทะเบียนได้อย่างต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ที่เคยรับสิทธิโครงการของรัฐสามารถลงทะเบียนได้ 2 ช่องทาง ได้แก่ ผ่านแอปพลิเคชัน “เป๋าตัง” หรือจะลงทะเบียนผ่าน www.คนละครึ่ง.com และสําหรับผู้ที่ยังไม่เคยเข้าร่วมโครงการของรัฐเลยสามารถลงทะเบียนผ่าน www.คนละครึ่ง.com สําหรับประชาชนที่ได้รับ SMS ระบุข้อความ “ลงทะเบียนสําเร็จ โปรดใช้สิทธิผ่านแอปฯ เป๋าตัง เริ่มวันที่ 1 ก.ค. 64” หากเข้าแอปพลิเคชัน “เป๋าตัง” แล้วขึ้นข้อความว่า “ไม่พบข้อมูลการลงทะเบียน หรือระบบกําลังดําเนินการตรวจสอบ” ขอให้อัพเดทแอปพลิเคชัน “เป๋าตัง” เป็นเวอร์ชันล่าสุดก่อนเข้าใช้งานต่อไป
โฆษกกระทรวงการคลังได้ย้ําว่า ผู้ที่ได้รับสิทธิโครงการคนละครึ่ง ระยะที่ 3 ขอให้ยืนยันตัวตนด้วยบัตรประจําตัวประชาชน (Dip chip) กับธนาคารกรุงไทย จํากัด มหาชน (ธนาคารกรุงไทยฯ) ผ่านช่องทางใดช่องทางหนึ่ง ได้แก่ (1) นําบัตรประจําตัวประชาชนไปยืนยันตัวตนที่สาขา หรือที่ตู้เอทีเอ็มสีเทาของธนาคารกรุงไทยฯ หรือ (2) ยืนยันตัวตนผ่านตัวเลือก KrungthaiNext ในแอปพลิเคชัน “เป๋าตัง” แต่หากที่ผ่านมาได้เคยยืนยันตัวตนด้วยบัตรประจําตัวประชาชนไว้แล้วก็ไม่ต้องยืนยันตัวตนในขั้นตอนข้างต้นอีก
โฆษกกระทรวงการคลังได้กล่าวเพิ่มเติมว่า การลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการแล้วจํานวน 63,281 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 ที่คาดว่าจะยืนยันเข้าร่วมโครงการครั้งนี้จํานวน 1.2 ล้านราย จึงขอเชิญชวนผู้ประกอบการร้านค้าที่สนใจลงทะเบียนเข้าร่วมโครงการ ได้อย่างต่อเนื่อง ตั้งแต่ เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว สามารถกดปุ่มเข้าร่วมโครงการได้ผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นให้ลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทย จํากัด (มหาชน)
ทั้งนี้ ข้อมูลการลงทะเบียนเข้าร่วมโครงการคนละครึ่ง ระยะที่ 3 ของประชาชนล่าสุด ณ เวลา 09.00 น. ของวันนี้ มีผู้ลงทะเบียนแล้วกว่า 27.2 ล้านคน
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-นิพนธ์ ยก นายอำเภอ เป็นกลไกส่วนหน้า จัดการสาธารณภัยทุกรูปแบบ ชี้ อุบัติเหตุทางถนน ยังเป็นภัยคุกคามชีวิตประชาชน เร่งบูรณาการ ศปถ.ท้องถิ่น ขับเคลื่อน "ตำบลขับขี่ปลอดภัย" ลดการตายบนถน
วันจันทร์ที่ 20 มิถุนายน 2565
นิพนธ์ ยก นายอําเภอ เป็นกลไกส่วนหน้า จัดการสาธารณภัยทุกรูปแบบ ชี้ อุบัติเหตุทางถนน ยังเป็นภัยคุกคามชีวิตประชาชน เร่งบูรณาการ ศปถ.ท้องถิ่น ขับเคลื่อน "ตําบลขับขี่ปลอดภัย" ลดการตายบนถน
นิพนธ์ ยก นายอําเภอ เป็นกลไกส่วนหน้า จัดการสาธารณภัยทุกรูปแบบ ชี้ อุบัติเหตุทางถนน ยังเป็นภัยคุกคามชีวิตประชาชน เร่งบูรณาการ ศปถ.ท้องถิ่น ขับเคลื่อน "ตําบลขับขี่ปลอดภัย" ลดการตายบนถนน
วันนี้ (20 มิถุนายน 2565) ที่โรงแรมเพชรรัชต์การ์เด้น จ.ร้อยเอ็ด นายนิพนธ์ บุญญามณี รัฐมนตรีช่วยว่าการกระทรวงมหาดไทย มอบนโยบายด้านการป้องกันและบรรเทาสาธารณภัยในทุกรูปแบบ เพื่อเพิ่มศักยภาพของผู้อํานวยการอําเภอ และเจ้าพนักงานป้องกันและบรรเทาสาธารณภัย โดยมี นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายธนาคม จงจิระ อธิบดีกรมการปกครอง นายอําเภอ และ ปลัดอําเภอฝ่ายความมั่นคงในพื้นที่ภาคอีสาน เข้าร่วมรับฟังนโยบายภายใต้โครงการเพิ่มศักยภาพในการป้องกันและบรรเทาสาธารณภัยของผู้อํานวยการอําเภอ และหลักสูตร เจ้าพนักงานป้องกันและบรรเทาสาธารณภัย สําหรับปลัดอําเภอหัวหน้าฝ่ายความมั่นคง
นายนิพนธ์ กล่าวว่า ส่วนภูมิภาคเปรียบเสมือนกลไกหลักของกระทรวงมหาดไทยในการขับเคลื่อนนโยบายของรัฐบาล กระทรวงมหาดไทยและนายอําเภอถือเป็นหัวหน้าผู้บังคับบัญชาของราชการในอําเภอโดยมีเป้าหมายสูงสุดในการปฏิบัติหน้าที่ในพื้นที่ให้แก่พี่น้องประชาชน การป้องกันและบรรเทาสาธารณภัย จึงเป็นภารกิจหลักของกระทรวงมหาดไทย ในการนําไปสู่ “การบําบัดทุกข์บํารุงสุข” ให้แก่พี่น้องประชาชน เพราะภัยพิบัติที่เกิดขึ้นทุกครั้ง ก่อให้เกิดผลกระทบ ก่อให้เกิดความสูญเสียต่อชีวิตและทรัพย์สิน การยับยั้งป้องกันและบรรเทาความเสียหายที่เกิดขึ้น จึงสําคัญอย่างยิ่งสําหรับพี่น้องประชาชน การบูรณาการร่วมกับท้องถิ่นจึงมีความสําคัญ โดยเฉพาะกํานัน ผู้ใหญ่บ้าน ซึ่งจะเป็นกําลังหลักส่วนหน้าของกระทรวงมหาดไทย ในการลงพื้นที่ช่วยเหลือเป็นห้องประชาชน สามารถสั่งการตอบโต้สาธารณภัยในพื้นที่อย่างถูกต้องสอดคล้องเป็นแนวทางเดียวกัน
อุบัติเหตุทางถนน ถือเป็นภัยคุกคามต่อการเสียชีวิตของประชาชน จําเป็นต้องบูรณาการร่วมกับทุกภาคส่วนในการดําเนินการเสริมสร้างประสิทธิภาพการป้องกันและลดอุบัติเหตุทางถนนในระดับพื้นที่ โดยใช้กลไก ศปถ.จังหวัด ศปถ.อําเภอ และศปถ.ท้องถิ่น โดยบูรณาการร่วมกับหน่วยงานทุกภาคส่วน เพื่อให้เกิดการบูรณาการร่วมคิด ร่วมวางแผน และร่วมรับผิดชอบ ของคนในพื้นที่ ในการสร้างนวัตกรรมทางสังคมด้านการป้องกันและลดอุบัติเหตุทางถนนให้เกิดความปลอดภัยและมีความยั่งยืน โดยมีเป้าหมายเพื่อลดความสูญเสียในชีวิตและทรัพย์สินของประชาชน
“ความสําเร็จหรือล้มเหลวทั้งหมดอยู่ที่กลไกในพื้นที่ทั้งหมด โดยนายอําเภอต้องเป็นผู้มีบทบาทสําคัญในการบูรณาการ ดังนั้น กลไกพื้นที่จึงมีความสําคัญที่สุด การอุทิศกาย อุทิศเวลาทํางานร่วมกับทุกภาคส่วน เพื่อให้การขับเคลื่อนงานที่ตอบสนองความต้องการของพี่น้องประชาชนในพื้นที่ให้เป็นไปอย่างมีประสิทธิภาพมากที่สุด” นายนิพนธ์กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม
วันจันทร์ที่ 20 กันยายน 2564
กระทรวงเกษตรฯ จัดประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม
กระทรวงเกษตรฯ จัดประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 2/2564 ผ่านระบบออนไลน์ (VDO Conference) โดยที่ประชุมได้มีการพิจารณาประเด็นสําคัญ คือ 1) รับรองผลการทดสอบสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ 2) ปรับปรุงเอกสารคู่มือปฏิบัติงานการควบคุมคุณภาพและการรับรองมาตรฐานวัสดุสําหรับงานก่อสร้างถนนดินซีเมนต์ปรับปรุงคุณภาพด้วยยางธรรมชาติ 3) แก้ไขคําสั่งคณะอนุกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และคณะอนุกรรมการตรวจกระบวนการผลิตและเก็บตัวอย่างวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และ 4) การต่ออายุใบรับรองคุณภาพวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ
นอกจากนี้ ที่ประชุมยังรับทราบความก้าวหน้าในการดําเนินการการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และรับทราบสรุปประเด็นการประชุมคณะอนุกรรมการพิจารณาการรับรองมาตรฐานวัสดุน้ํายางพาราผสมสารผสมเพิ่มและสารผสมเพิ่ม สําหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติด้วย